ઉલ્લેખનીય છે કે રાજ્ય સરકારે વધતી જતી ખાનગી શાળાઓની ફી ને કાબુમાં રાખવા માટે ફી નિર્ધારણ સમિતિની રચના કરી હતી. ખાનગી શાળાઓની ફી નક્કી કરવા માટે ફી નિર્ધારણ સમિતિની રચના ફેબ્રુઆરી ૨૦૧૭ માં કરવામાં આવી હતી પણ રચના કર્યાને એક વર્ષ વીતી ચુક્યું હોવા છતાં આં સમિતિએ હજુ સુધી શાળાઓની ફી નક્કી કરી નથી તેમજ દરખાસ્ત કરનારી શાળાઓનું હિયરીંગ ખોટી રીતે લંબાવીને શાળા સંચાલકોને ફાયદો કરાવી આપવાની પેરવીમાં છે. જો કે હજુ ચાલુ વર્ષની ફી નક્કી કરી નાં શકનાર કમિટી કઈ રીતે આગામી સત્રની ફી નક્કી કરશે તે જોવું રસપ્રદ રહેશે. વધતી ફી ને અનુલક્ષીને ૩ ફેબ્રુઆરીનાં રોજ દેશભરમાં વાલીઓ દેખાવો યોજશે.